ZIGA โชว์กำไรไตรมาส 1 โตทะลัก 2 เท่าตัว รับรายได้ขายวัสดุพุ่ง
ZIGA โชว์กำไรไตรมาส 1/64 โตทะลัก 2 เท่าตัวมาที่ 30 ลบ. จากปีก่อน 10 ลบ. รับรายได้ขายวัสดุพุ่ง
5 พ.ค. 2564

บริษัท ซิก้า อินโนเวชั่น จำกัด (มหาชน) หรือ ZIGA รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยบริษัทฯ มีรายได้รวมในไตรมาส 1 ปี 2564 และ ปี 2563 เท่ากับ 269.8 ล้านบาท และ 226.5 ล้านบาท ตามลำดับ เพิ่มขึ้นจำนวน 43.3 ล้านบาท หรือคิดเป็นอัตราการเพิ่มขึ้นของรายได้รวมร้อยละ 19.1 โดยแบ่งเป็น
1.บริษัทฯ มีรายได้จากการขายในไตรมาส 1 ปี 2564 และ ปี 2563 เท่ากับ 266.5 ล้านบาท และ 224.5 ล้านบาท ตามลำดับ เพิ่มขึ้นจำนวน 42.0 ล้านบาท หรือคิดเป็นอัตราการเพิ่มขึ้นของรายได้จากการขายร้อยละ 18.7 อัตรากำไรขั้นต้นของบริษัทฯ ในไตรมาส 1 ปี 2564 เมื่อเปรียบเทียบกับช่วงเวลาเดียวกันในปีก่อน เพิ่มขึ้นจากร้อยละ 15.5 เป็นร้อยละ 23.4 เนื่องจากบริษัทสามารถจัดการบริหารการผลิตอย่างมีป ระสิทธิภาพอย่างต่อเนื่องจากการเปิดใช้โรงงานใหม่ ส่งผลทำให้ต้นทุนผลิตสินค้าต่อหน่วยลดลง
2.บริษัทฯมีรายได้อื่นในไตรมาส 1 ปี 2564 และ ปี 2563 เท่ากับ 3.2 ล้านบาท และ 1.9 ล้านบาท ตามลำดับ เพิ่มขึ้นเมื่อเปรียบเทียบกับช่วงเวลาเดียวกันในปีก่อนจำนวน 1.3 ล้านบาท โดยส่วนใหญ่เพิ่มขึ้นจากรายได้จากการขายเศษวัสดุ